তবে তার ভাষ্য বিষয়টি গণমাধ্যমে যেভাবে এসেছে আসলে ব্যাপকতা ততোটা নয়। যদিও ইতোমধ্যে এটি জনমনে ভীতি সৃষ্টি করেছে। তার দাবি- প্রতিবেদনটি তৈরির পর তারা সেটি এনবিআরের সংশ্লিষ্ট দপ্তরে পাঠান। এনবিআর পত্রটি ব্যাপক পরীক্ষা-নিরীক্ষার পর সেটি বাংলাদেশ ব্যাংকে পাঠায়। গতকাল (বুধবার ১৮ জুলাই) বাংলাদেশ ব্যাংক থেকে এনবিআরে একটি পর্যবেক্ষণ বা চিঠি পাঠানো হয়েছে। সহিদুল বলেন, ‘এটি এখনও আমাদের হাতে এসে পৌঁছায়নি। এনবিআর যে রিপোর্টটি পাঠিয়েছে, তারা নিশ্চয়ই দেখেশুনেই পাঠিয়েছে। এটি তাদের স্বচ্ছতার সঙ্গেই পাঠানোর কথা। বাংলাদেশ ব্যাংকের প্রতিবেদন পেলেই আমরা বলতে পারব।’